জেরুজালেম ইস্যুতে ফিলিস্তিনি ভুখণ্ডসহ মধ্যপ্রাচ্য ও বিশ্বজুড়ে উত্তেজনার মধ্যেই গাজা উপত্যকায় বিমান হামলা চালিয়েছে ইসরায়েল। শুক্রবার রাতের এসব হামলায় দুজন নিহত হয়েছে। জেরুজালেমকে ইসরায়েলের রাজধানী হিসেবে মার্কিন প্রেসিডেন্টের একতরফা স্বীকৃতির পর এ নিয়ে ২৪ ঘণ্টায় চার ফিলিস্তিনি প্রাণ হারাল। প্রেসিডেন্টের ওই ঘোষণার জেরে জাতিসংঘ নিরাপত্তা পরিষদে সঙ্গীহীন হয়ে পড়েছে যুক্তরাষ্ট্র।